Bordó bársony és csont borítású díszkötés. Előlapján neogótikus fülke (stilizált tóraszekrény) a két kőtáblával, felette tórakorona. Alul kivágott stilizált indadísz. Fémkapcsokkal záródik.
Fehér alapon kék csíkok, nyaki részén arany hímzés, a cicesz rakásának áldása szövegével.
Ezüstözött réz talpon gyűrű formába hajlított réz szalag, három egymásba kapcsolódó tört ívű lábon gömb alakú filigránra hasonlító fűszertartó,közepén szalaggal elválasztva. Zászlótartó rúdján újabb sima gömb
Ezüstfiligrán.Négy félgömbös lábon álló, hármas drótsodronyból formált összefogott száron tornyos épület, kulcsos, kinyitható ajtóval, a tetején zászló.
Egykor aranyozott ezüst, öntött, cizellált és színes üveg kövekkel díszített. Plasztikus kiterjesztett szárnyú páva, tollazatán két sorban kisebb-nagyobb zöld és piros üvegkövek váltakoznak. Feje a nyakánál leemelhető. Jelzett.
Ezüst. Kerek, tagozott talpon baluszteres szár. Cseppfogója kihajló. Talpának egy részét a két noduszt és a cseppfogót trébelt ornamentális motívumok díszítik.
Ezüst, cizellált dísszel. Szárán szőlőleveles, szőlőfürtös indás díszítés. Forgószegecsén rozetta. A mester és városjegy elmosódott..